《念奴娇》
宋代·林式之

桐皋东去，又依然、烟际云边柔橹。赖有双台知己耳，牢落孤怀橹吐。小倚云根，细商心事，提起千年语。九天飞梦，别来长记幽渚。
试说北海归文，西山何事，犹不甘臣武。广大尧天箕颍小，绵上可能如许。举世真痴，先生长啸，尘海谁堪与。啸声吹送，刺天鸾鹤冲举。

作者简介：福州福清人，字子敬。受业林希逸之门。官通直郎、通判潮州军州事，以廉吏称。